5. ทรัพย์สินถาวรที่ใช้ในการประกอบธุรกิจ

5.1 ทรัพย์สินถาวรหลักที่ใช้ในการประกอบธุรกิจ

ณ วันที่ 31 ธันวาคม 2548 บริษัทฯ
มีทรัพย์สินถาวรหลักที่ใช้ในการประกอบธุรกิจซึ่งมีมูลค่าตามบัญชีสุทธิรวมทั้งสิ้น 72.1 ล้าน บาท
โดยมีรายละเอียด ดังนี้

  --------------------- ------------------ ---------------- ---------------
  รายการทรัพย์สิน          ลักษณะกรรมสิทธิ์       มูลค่าสุทธิ          ภาระผูกพัน

                                           หลังหักค่าเสื่อม      
                                           (บาท)            

  1. อุปกรณ์สำนักงาน       เป็นเจ้าของ          38,287,649       -

  2. เครื่องตกแต่งและติดตั้ง  เป็นเจ้าของ          23,000,522       -

  3. ยานพาหนะ           เป็นเจ้าของ/เช่าซื้อ    10,794,251       -

  4. อุปกรณ์ระหว่างติดตั้ง    เป็นเจ้าของ          -                -

                        รวม                72,082,422       -
  --------------------- ------------------ ---------------- ---------------

2.  สินทรัพย์ที่ไม่มีตัวตน

ณ วันที่ 31 ธันวาคม 2548 บริษัทฯ
มีสินทรัพย์ที่ไม่มีตัวตนสุทธิแสดงตามราคาทุนหักค่าตัดจำหน่ายสะสมจำนวน 9.5 ล้านบาท
ประกอบด้วย ค่าสมาชิกตลาดหลักทรัพย์แห่งประเทศไทย ซอฟท์แวร์ และซอฟท์แวร์ระหว่างติดตั้ง
นอกจากนี้บริษัทฯ ยังมีใบอนุญาตการประกอบธุรกิจหลักทรัพย์ครบทั้ง 4 ประเภท ประกอบด้วย
การเป็นนายหน้าซื้อขายหลักทรัพย์ การค้าหลักทรัพย์ การเป็นที่ปรึกษาการลงทุน
และการจัดจำหน่ายหลักทรัพย์ ซึ่งไม่ได้แสดงมูลค่าอยู่ในงบการเงินของบริษัทฯ

3.  สัญญาเช่า

บริษัทฯ ได้ทำสัญญาเช่าพื้นที่ชั้น 9,12,14,15,17 และ 18 ของอาคารอัลม่าลิงค์
เพื่อใช้เป็นที่ทำการสำนักงานใหญ่ และทำสัญญาเช่าอาคารเพื่อใช้เป็นที่ตั้งสาขาหาดใหญ่
จังหวัดสงขลา สำนักงานแลนด์มาร์ค กรุงเทพฯ สาขาภูเก็ต จ. ภูเก็ต สาขาเซ็นทรัล ปิ่นเกล้า
กรุงเทพฯ สาขาชินวัตรไทย ทาวเวอร์ กรุงเทพฯ สาขาขอนแก่น จ. ขอนแก่น
และสาขาเดอะมอลล์ งามวงศ์วาน จ. นนทบุรี โดยมีรายละเอียดของสัญญาดังต่อไปนี้

+-----------------------+----------------------------------------------+
| พื้นที่สำนักงาน            | รายละเอียดของสัญญา                             |
+-----------------------+----------------------------------------------+
| สำนักงานใหญ่            | คู่สัญญา : บริษัท ลิงค์ เรียล เอสเตท จำกัด            |
|                       |                                              |
| อาคารอัลม่าลิงค์ ชั้น       | พื้นที่ : 2,686 ตารางเมตร                        |
| 9,12,14,15,17 และ 18  |                                              |
|                       | ระยะเวลา : 15 สิงหาคม 2548 – 14 สิงหาคม 2551   |
| เลขที่ 25 ถนนเพลินจิต     |                                              |
| ซอยชิดลม แขวงลุมพินี      |                                              |
|                       |                                              |
| เขตปทุมวัน กรุงเทพมหานคร |                                              |
+-----------------------+----------------------------------------------+
| สำนักงานสาขาหาดใหญ่     | คู่สัญญา : นายภูมิธรรม ภักดีธนากุล                   |
|                       |                                              |
| เลขที่ 13-14 ถนนจุติอุทิศ 2 | พื้นที่ : 360 ตารางเมตร                          |
| อำเภอหาดใหญ่           |                                              |
| จังหวัดสงขลา            | ระยะเวลา : 11 พฤศจิกายน 2546 – 11 พฤศจิกายน    |
| (อาคารพาณิชย์ 3 ชั้น 2    | 2549                                         |
| คูหา)                  |                                              |
+-----------------------+----------------------------------------------+
| พื้นที่สำนักงาน            | รายละเอียดของสัญญา (ต่อ)                        |
+-----------------------+----------------------------------------------+
| สำนัก                  | คู่สัญญา : บริษัท สยามสินทรัพย์พัฒนา จำกัด             |
| งานสาขาโรงแรมแลนด์มาร์ค |                                              |
|                       | พื้นที่ : 909 ตารางเมตร                          |
| เลขที่ 138 ถนนสุขุมวิท     |                                              |
| แขวงคลองเตย           | ระยะเวลา : 19 มีนาคม 2547 – 18 มีนาคม 2550     |
| เขตคลองเตย            |                                              |
| กรุงเทพมหานคร (ชั้นใต้ดิน  |                                              |
| อาคารแลนด์มาร์ค พลาซ่า ) |                                              |
+-----------------------+----------------------------------------------+
| สำนักงานสาขาภูเก็ต       | คู่สัญญา : นางพรพิมล สาครินทร์                     |
|                       |                                              |
| เลขที่ 22/16-17         | พื้นที่ : 384 ตารางเมตร                          |
| ถนนหลวงพ่อวัดฉลอง       |                                              |
| อำเภอเมือง จังหวัดภูเก็ต   | ระยะเวลา : 18 มิถุนายน 2547 – 17 มิถุนายน 2550   |
| (อาคารพาณิชย์ 4 ชั้น 2    |                                              |
| คูหา)                  |                                              |
+-----------------------+----------------------------------------------+
| สำนักงานสาขาเซ็นทรัล     | คู่สัญญา : บริษัท เซ็นทรัลพัฒนา จำกัด (มหาชน)         |
| ปิ่นเกล้า                |                                              |
|                       | พื้นที่ : 289 ตารางเมตร                          |
| เลขที่ 7/129-221        |                                              |
| ถนนบรมราชชนนี          | ระยะเวลา : 17 มิถุนายน 2547 – 16 มิถุนายน 2550   |
| แขวงอรุณอัมมรินทร์        |                                              |
| เขตบางกอกน้อย          |                                              |
| กรุงเทพมหานคร (ห้องเลขที่ |                                              |
| 21404 ชั้น 14)          |                                              |
+-----------------------+----------------------------------------------+
| สำนักงานชินวัตรไทย       | คู่สัญญา : บริษัท อินเทลลิเจนท์ ดีเวลลอปเม้นท์ จำกัด     |
| ทาวเวอร์               |                                              |
|                       | พื้นที่ : 54 ตารางเมตร                           |
| เลขที่ 626              |                                              |
| อาคารชินวัตรไทย ถ.      | ระยะเวลา : 4 เมษายน 2548 – 9 มกราคม 2551     |
| พระราม 4              |                                              |
| แขวงมหาพฤฒาราม        |                                              |
| เขตบางรัก กรุงเทพมหานคร |                                              |
+-----------------------+----------------------------------------------+
| สำนักงานสาขาขอนแก่น     | คู่สัญญา : นางสิรีธร จารุธัญลักษณ์                    |
|                       |                                              |
| เลขที่ 311/16           | พื้นที่ : 249 ตารางเมตร                          |
| ถนนกลางเมือง           |                                              |
| ตำบลในเมือง อำเภอเมือง  | ระยะเวลา : 21 กรกฎาคม 2548 – 20 กรกฎาคม 2551 |
| จังหวัดขอนแก่น (ชั้น 2     |                                              |
| อาคารพาณิชย์ 4 ชั้น 4     |                                              |
| คูหา)                  |                                              |
+-----------------------+----------------------------------------------+
| สำนักงานสาขาเดอะมอลล์   | คู่สัญญา : บริษัท เดอะมอลล์ เอสเตท จำกัด            |
| งามวงศ์วาน             |                                              |
|                       | พื้นที่ : 160 ตารางเมตร                          |
| เลขที่ 30/39-50,639 หมู่  |                                              |
| 2 ถนนงามวงศ์วาน        | ระยะเวลา : 16 ตุลาคม 2548 – 15 ตุลาคม 2551     |
| ตำบลบางเขน อำเภอเมือง  |                                              |
| จังหวัดนนทบุรี            |                                              |
| (ศูนย์การค้าเดอะมอลล์     |                                              |
| งามวงศ์วาน ชั้น 11)      |                                              |
+-----------------------+----------------------------------------------+

4.  นโยบายการจัดชั้นสินทรัพย์และนโยบายการตั้งสำรองค่าเผื่อหนี้สงสัยจะสูญ

บริษัทฯ มีนโยบายในการจัดชั้นสินทรัพย์และการสำรองค่าเผื่อหนี้สงสัยจะสูญตามประกาศสำนักงาน
ก.ล.ต. และตลาดหลักทรัพย์แห่งประเทศไทย เรื่อง
การจัดทำบัญชีเกี่ยวกับลูกหนี้ด้อยคุณภาพของบริษัทหลักทรัพย์ ทั้งนี้บริษัทฯ มีการจัดชั้นลูกหนี้เป็น 3
ประเภท ประกอบด้วย

  1. มูลหนี้จัดชั้นสูญ หมายถึง มูลหนี้ของลูกหนี้ที่บริษัทฯ ได้ติดตามทวงถามจนถึงที่สุดแล้ว
  แต่ไม่ได้รับการชำระหนี้ และบริษัทฯ ได้
  ดำเนินการจำหน่ายหนี้สูญจากบัญชีลูกหนี้ตามกฎหมายภาษีอากรแล้ว รวมถึงมูลหนี้ที่บริษัทฯ
  ทำสัญญาปลดหนี้ให้

  2. มูลหนี้จัดชั้นสงสัย หมายถึง มูลหนี้เฉพาะส่วนที่สูงเกินกว่าหลักประกันของลูกหนี้ บริษัทฯ
  ได้ตั้งค่าเผื่อหนี้สงสัยจะสูญในอัตราไม่ต่ำกว่าร้อยละหนึ่งร้อยของมูลหนี้ชั้นสงสัยทั้งจำนวน
  โดยหากจำนวนที่ตั้งค่าเผื่อหนี้สงสัยจะสูญสูงกว่าค่าเผื่อหนี้สงสัยจะสูญที่ได้ตั้งไว้แล้ว บริษัทฯ
  จะบันทึกส่วนต่างนั้นเป็นค่าใช้จ่ายในงวดบัญชีที่มีการตั้งค่าเผื่อหนี้สงสัยจะสูญเพิ่มขึ้น
  ในกรณีที่การทำสัญญาผ่อนชำระหนี้เป็นผลให้บริษัทหลักทรัพย์อาจตั้งค่าเผื่อหนี้สงสัยจะสูญในจำนวนที่ต่ำกว่าค่าเผื่อหนี้สงสัยจะสูญที่ได้ตั้งไว้แล้ว
  การปรับค่าเผื่อหนี้สงสัยจะสูญให้ต่ำลงดังกล่าว จะกระทำได้เฉพาะกรณีที่บริษัทฯ
  มีหลักฐานที่ชัดเจนและทำให้เชื่อได้ว่ามีความเป็นไปได้ค่อนข้างแน่นอนที่บริษัทฯ
  จะได้รับชำระหนี้ทั้งหมด

  3. มูลหนี้จัดชั้นต่ำกว่ามาตรฐาน หมายถึง มูลหนี้ส่วนที่ไม่สูงเกินกว่าหลักประกันของลูกหนี้

ณ วันที่ 31 ธันวาคม 2548 บริษัทฯ มีลูกหนี้ธุรกิจหลักทรัพย์เป็นจำนวน 260.6 ล้านบาท
โดยมีมูลหนี้จัดชั้นต่ำกว่ามาตรฐานจำนวน 0.7 ล้านบาท และมูลหนี้จัดชั้นสงสัยจะสูญจำนวน 9.3
ล้านบาท ซึ่งบริษัทฯ ได้ตั้งสำรองมูลหนี้จัดชั้นสงสัยจะสูญไว้แล้วเต็มจำนวน

5.  นโยบายระงับการรับรู้รายได้

บริษัทฯ มีนโยบายระงับการรับรู้รายได้ตามข้อกำหนดของสำนักงาน ก.ล.ต.
โดยจะระงับการรับรู้รายได้สำหรับลูกหนี้ที่ผิดนัดชำระหนี้ที่ค้างชำระนานเกิน 3 เดือน

6.  นโยบายการตั้งสำรองเผื่อการด้อยค่าของสินทรัพย์

ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน บริษัทฯ
จะรับรู้ขาดทุนจากการด้อยค่าของสินทรัพย์ในงบกำไรขาดทุน
และจะบันทึกกลับรายการขาดทุนจากการด้อยค่าของสินทรัพย์เมื่อมีข้อบ่งชี้ว่าการลดมูลค่าดังกล่าวไม่มีอยู่อีกต่อไปหรือยังคงมีอยู่แต่เป็นไปในทางที่ลดลง

7.  นโยบายการตั้งสำรองค่าเผื่อการด้อยค่าของเงินลงทุน

บริษัทฯ มีนโยบายการบันทึกการบัญชีและตั้งสำรองค่าเผื่อการด้อยค่าของเงินลงทุน ดังนี้

-   เงินลงทุนในหลักทรัพย์เพื่อค้าแสดงตามมูลค่ายุติธรรม
    โดยบันทึกการเปลี่ยนแปลงมูลค่าของหลักทรัพย์เป็นรายการกำไรหรือขาดทุนสุทธิในงบกำไรขาดทุน

-   เงินลงทุนในหลักทรัพย์เผื่อขายทั้งที่ถือไว้เป็นเงินลงทุนชั่วคราวและระยะยาวแสดงตามมูลค่ายุติธรรม
    โดยบันทึกการเปลี่ยนแปลงมูลค่าของหลักทรัพย์ดังกล่าวเป็นรายการแยกต่างหากในส่วนของผู้ถือหุ้น
    จนกระทั่งมีการจำหน่ายหลักทรัพย์จึงบันทึกการเปลี่ยนแปลงมูลค่าในงบกำไรขาดทุน

-   เงินลงทุนในตราสารหนี้ที่จะครบกำหนดชำระใน 1 ปี และที่จะถือไว้จนครบกำหนด
    แสดงตามวิธีราคาทุนตัดจำหน่าย บริษัทฯ
    ตัดบัญชีส่วนเกิน/ส่วนต่ำกว่ามูลค่าตราสารหนี้ตามอัตราดอกเบี้ยที่แท้จริง
    ซึ่งจำนวนที่ตัดจำหน่ายนี้จะแสดงเป็นรายการปรับกับดอกเบี้ยรับ

-   เงินลงทุนในตราสารที่ไม่มีอยู่ในความต้องการของตลาดถือเป็นเงินลงทุนทั่วไป
    ซึ่งแสดงตามราคาทุนสุทธิหักด้วยค่าเผื่อการด้อยค่า (ถ้ามี)

-   มูลค่ายุติธรรมของหลักทรัพย์ในความต้องการของตลาด คำนวณจากราคาเสนอซื้อล่าสุด ณ
    สิ้นวันทำการสุดท้ายของปี ของตลาดหลักทรัพย์แห่งประเทศไทย
    มูลค่ายุติธรรมของหุ้นกู้คำนวณโดยใช้ราคาของศูนย์ซื้อขายตราสารหนี้ไทย (The Thai Bond
    Dealing Center) มูลค่ายุติธรรมของหน่วยลงทุนคำนวณจากมูลค่าทรัพย์สินสุทธิ (Net
    Asset Value)

-   กรณีที่มีการโอนเปลี่ยนประเภทเงินลงทุน บริษัทฯ
    จะปรับเปลี่ยนราคาของเงินลงทุนใหม่โดยใช้มูลค่ายุติธรรม ณ
    วันที่โอนเปลี่ยนประเภทเงินลงทุน ผลต่างระหว่างราคาตามบัญชีและมูลค่ายุติธรรม ณ
    วันที่โอนบันทึกเป็นรายการกำไร (ขาดทุน) ในงบกำไรขาดทุน
    หรือแสดงเป็นส่วนเกินทุนหรือต่ำกว่าทุน ซึ่งแสดงแยกต่างหากในส่วนผู้ถือหุ้น

    2.  นโยบายติดตามลูกค้ากรณีผิดนัดชำระค่าซื้อหลักทรัพย์

  บริษัทฯ มีนโยบายติดตามกรณีลูกค้าผิดนัดชำระราคาค่าซื้อหลักทรัพย์ ดังนี้

1.  เมื่อบริษัทฯ ทราบว่าลูกค้าผิดนัดการชำระค่าซื้อหลักทรัพย์
    ฝ่ายปฏิบัติการหลักทรัพย์จะแจ้งให้เจ้าหน้าที่การตลาดที่
    ดูแลลูกค้ารายดังกล่าวทราบ เพื่อทำการบอกกล่าวแก่ลูกค้าเพื่อให้ดำเนินการชำระเงิน
    ภายในหนึ่งวันหลังวันที่ผิดนัดชำระค่าซื้อหลักทรัพย์

2.  หากลูกค้ายังไม่ทำการชำระราคาค่าซื้อหลักทรัพย์ภายในระยะเวลาที่เจ้าหน้าที่การตลาดของลูกค้าได้ทำการบอกกล่าวไปแล้วนั้น
    เจ้าหน้าที่การตลาดจะแจ้งให้ผู้อำนวยการฝ่ายค้าหลักทรัพย์ทราบ
    เพื่อดำเนินการขายหลักทรัพย์ที่ผิดนัดค่าซื้อหลักทรัพย์

3.  หากการขายหลักทรัพย์ที่ผิดนัดชำระค่าซื้อหลักทรัพย์ยังไม่เพียงพอต่อการชำระหนี้นั้น บริษัทฯ
    สามารถบังคับขาย
    หลักทรัพย์อื่นของลูกค้า (ถ้ามี) ได้ เพื่อให้เพียงพอต่อการชำระหนี้ที่ผิดชำระ
    รวมถึงค่าธรรมเนียมปรับ ดอกเบี้ย หรือค่าเสียหายต่างๆ ที่เกี่ยวข้อง

4.  หากการดำเนินการบังคับขายหลักทรัพย์ของลูกค้ายังไม่เพียงพอในการชำระหนี้นั้น บริษัทฯ
    จะดำเนินการตามขั้นตอนทางกฎหมายในการติดตามการชำระหนี้ของลูกค้าที่ผิดนัดชำระหนี้

(ทุกครั้งที่มีการบังคับขายหลักทรัพย์ บริษัทฯ
จะส่งหนังสือแจ้งผลการบังคับขายหลักทรัพย์ให้ลูกค้าทราบ)

2.  นโยบายการลงทุนในบริษัทย่อยและบริษัทร่วมและการควบคุมดูแลบริษัทย่อยและบริษัทร่วม

ณ วันที่ 31 ธันวาคม 2548 บริษัทฯ ไม่มีเงินลงทุนในบริษัทย่อยและบริษัทร่วม อย่างไรก็ตาม
หากบริษัทฯ จะลงทุนในธุรกิจใด บริษัทฯ
มีนโยบายจะลงทุนในธุรกิจที่เกี่ยวเนื่องกับธุรกิจหลักของบริษัทฯ
หรือเป็นธุรกิจที่มีศักยภาพในการเติบโตสูงและให้ผลตอบแทนที่ดี
เพื่อเสริมสร้างความมั่นคงและความสามารถในการแข่งขันของบริษัทฯ